google/wiki40b huggingface dataset:
चन्दर

तारा चन्दर एक कार्टूनकार हैं।

परिचय

कार्टूनिस्ट चन्दर (तारा चन्दर/टीसी चन्दर) का जन्म २ जुलाई १९५४ को उत्तरप्रदेश के आगरा में हुआ। चन्दर की शिक्षा आगरा और मध्यप्रदेश के बिजरौनी, बामौर कलां, कौलारस, नरवर, मगरोनी, शिवपुरी आदि स्थानों में हुई। चन्दर ने दिल्ली विश्वविद्यालय के कॉलेज ऑफ आर्ट्स से सन १९८३ में अनुप्रयुक्त कला (एप्लाइड/कमर्शियल आर्ट) मे ५ वर्षीय बीएफ़ए डिग्री प्राप्त की। वर्तमान में चन्दर नयी दिल्ली में स्वतन्त्र कार्टूनिस्ट के रूप में विभिन्न प्रकाशनों एवं वेबसाइटों के लिए कार्य कर रहे हैं।

कार्टूनों का प्रकाशन

१९६९-७० में शुरूआत, कार्टूनिस्ट चन्दर के राजनीतिक और सामाजिक विषयों पर अनेक समाचार पत्र और पत्रिकाओं में तमाम कार्टून, चित्र, लेख आदि प्रकाशित। १९८३ में अंग्रेजी दैनिक पेट्रिऑट के ग्राफिक व री-डिजाइनिंग में सहयोग, १९८४ में अंग्रेजी मासिक पत्रिका सूर्या इंडिया में कला निर्देशक के रूप में कार्य, साप्ताहिक हिन्दुस्तान का स्वतन्त्र रूप से डिजाइन और कार्टून पृष्ठ, १९८४-१९८५ में कार्टूनिस्ट के रूप में नयी दिल्ली से प्रकशित हिन्दी दैनिक जनसत्ता, निहारऑनलाइन (हिन्दी, अंग्रेजी व तेलुगु भाषा समाचार पोर्टल, हैदराबाद), सीएनएन (पत्रिका), इंडिया न्यूज समाचार साप्ताहिक में नियमित कार्टूनिस्ट के रूप में कार्य करने के अलावा टाइम्स ऑफ इंडिया, हिन्दुस्तान टाइम्स, दिल्ली प्रेस, मलयालम मनोरमा, अमर उजाला, दैनिक जागरण, हिन्द पॉकेट बुक्स आदि प्रकाशन समूहों के विभिन्न प्रकाशनों के लिए कई वर्षों तक नियमिय/अनियमित रूप से कार्य। इसके साथ-साथ इलस्ट्रेशन, विज्ञापन, पुस्तक व पत्रिका आवरण, डिज़ाइनिंग कार्य किए। प्रभासाक्षी.कॉम (लेख), गुस्ताखीमाफ़.कॉम, देसपरदेस.कॉम (न्यू जर्सी, अमरीका) आदि वेबसाइटों सहित अनेक राष्ट्रीय व क्षेत्रीय पत्र-पत्रिकाओं के लिए स्वतन्त्र रूप से कार्टून, चित्र, डिजाइन, लेखन आदि कार्य।

विविध

कार्टून प्रदर्शनी: दिल्ली और आगरा में अनेक बार कार्टून प्रदर्शनियां आयोजित।
पुस्तक: प्रोफ़ेशनल कार्टूनिस्ट ऐसे बनें नामक पुस्तक का लेखन (जारी)
पुरस्कार: मेवाड़ इंस्टीट्यूट, वसुन्धरा, ग़ाज़ियाबाद में स्वतन्त्र कार्टूनिस्ट के लिए प्रशस्ति पत्र प्रदान किया गया (दिस. २००९)
बांग्लादेश के उपजिले

बांग्लादेश का प्रशासनिक ढाँचा

बांग्लादेश एक एकात्मक राज्य है, अतः उसकी शासन प्रणाली किसी एकमेव शक्ति के रूप में सुनियोजित है, जिसमें केन्द्रीय सरकार अन्ततः सर्वोच्च है, तथा सारी उपराष्ट्रीय इकाइयाँ और उनको प्राप्त होने वाले अधिकार केन्द्रीय सरकार के पूर्णतः अधीन हैं और केन्द्रीय सरकार के अंतर्गत् कार्य करती हैं(जोकि भारत या अमेरिका जैसे संघात्मक देशों के विरुद्ध है, जहाँ राज्य सरकारें संघीय सरकार से स्वतंत्र रूप से कार्य करती हैं)। अतः बांग्लादेश के उपराष्ट्रीय इकाइयाँ पूर्णतः, केवल प्रशासनिक निकाय हैं, और इनका राष्ट्रीय राजनीती में कोई प्रत्यक्ष भूमिका नहीं होती है।
बांग्लादेश की सर्वोच्च प्रशासनिक संसथान बांग्लादेश की केन्द्रीय सरकार है, जिसका मूलासन राजधानी ढाका है। बांग्लादेश को कुल ६४ जिलों में विभाजित किया गया है, जिन्हें, प्रशासनिक कारणों हेतु कुल ८ प्रशासनिक अंचलों में संयोजित किया गया है, जिन्हें विभाग कहा जाता है। प्रत्येक विभाग के अंतर्गत अधिक्तम् १३ (ढाका विभाग) और न्यूनतम् ४ (सिलेट विभाग) ज़िले आते हैं। इन विभागों का नाम, संभंधित विभागीय मुख्यालय के नाम पर रखा जाता है।
प्रत्येक जिलों को कई उपजिलों में विभाजित किया गया है। प्रत्येक जिले में औसतन ८ से १५ उपजिले होते हैं, जबकि न्यूनतम ४ और अधिक्तम् २२ उपजिले हैं। इन उपजिलों को पूर्वतः "थाना" कहा जाता था। इन तमाम उपजिलों में अनेक यूनियन परिषद् तथा नगर पालिकाएँ होते हैं। यूनियन परिषद् केवल ग्रामीण क्षेत्रों में होते है(इनकी तुलना भारत में ग्राम पंचायतों से की जा सकती है), जबकि कस्बों और नगरीय व उपनगरीय क्षेत्रों में नगर पालिकाएँ होती हैं। इनके अलावा, महानगरों में नगर निगम होते हैं, जिनपर, नगर पालिकाओं से कुछ अतिरिक्त अधिकार निहित होते हैं। इन सारे स्थानीय निकायों को संबंधित निर्वाचित अधिकारीयों के दिशानिर्देशों द्वारा चलाया जाता है।

उपजिला निर्वाहि अधिकारी

उपजिला निर्वाहि अधिकारी का पद उपजिला स्तर का एक गैर-निर्वाचित प्रशासनिक स्तर का पद होता है, जोकि उपजिले के प्रशासन को कार्यान्वित करने हेतु ज़िम्मेदार होते है। इस पद के पदाधिकारी, बांग्लादेश सिविल सेवाओं के सहायक सचिव के स्तर के अधिकारी होते हैं।

उपजिला परिषद्

उपजिला परिषद्, प्रत्यरक उपजिले की एक निर्वाचित निकाय होती है, जोकि स्थानीय प्रशासन की महत्वपूर्ण निकाय होती है। यह परिषद् प्रत्येक चुनाव के पश्चात् एक उपजिला प्रशासन करने हेतु, अपने सदस्यों में से एक अध्यक्ष, एक उपाध्यक्ष और एक महिला उपाध्यक्ष का चुनाव करती है। महिला उपाध्यक्ष को परिषद् के एक-तियाही महिला पार्षदों के प्रतिनिधित्व हेतु चुना जाता है।
तुलजा भवानी

कथा

कृतयुग में करदम नामक एक ब्राह्मण साधु थे, जिनकी अनुभूति नामक अत्यंत सुंदर व सुशील पत्नी थी। जब करदम की मृत्यु हुई तब अनुभूति ने सती होने का प्रण किया, पर गर्भवती होने के कारण उन्हें यह विचार त्यागना पड़ा तथा मंदाकिनी नदी के किनारे तपस्या प्रारंभ कर दी। इस दौरान कूकर नामक राजा अनुभूति को ध्यान मग्न देखकर उनकी सुंदरता पर आसक्त हो गया तथा अनुभूति के साथ दुष्कर्म करने का प्रयास किया। इस दौरान अनुभूति ने माता से याचना की और माँ अवतरित हुईं। माँ के साथ युद्ध के दौरान कूकर एक महिष रूपी राक्षस में परिवर्तित हो गया और महिषासुर कहलाया। माँ ने महिषासुर का वध किया और यह पर्व ‘विजयादशमी’ कहलाया। इसलिए माँ को ‘त्वरिता’ नाम से भी जाना जाता है, जिसे मराठी में तुलजा भी कहते हैं।

देवी का रूप

शालीग्राम पत्थर से निर्मित यह मूर्ति वस्तुतः स्वयंभू मूर्ति मानी जाती है। इस मूर्ति के आठ हाथ हैं, जिनमें से एक हाथ से उन्होंने दैत्य के बाल पकड़े हैं तथा दूसरे हाथों से वे दैत्य पर त्रिशूल से वार कर रही हैं। ऐसा प्रतीत होता है कि माता महिषासुर राक्षस का वध कर रही हैं। माता की दाहिनी ओर उनका वाहन सिंह स्थापित है। इस प्रतिमा के समीप ऋषि मार्कंडेय की प्रतिमा स्थापित है, जो पुराण पढ़ने की मुद्रा में है। माता के आठों हाथों में चक्र, गदा, त्रिशूल, अंकुश, धनुष व पाश आदि शस्त्र सुसज्जित हैं।
तन्त्र अभियान्त्रिकी

तन्त्रीय अभियान्त्रिकी या तंत्रीय प्रौद्योगिकी या सिस्टम्स इंजिनीयरिंग (Systems engineering) प्रौद्योगिकी का एक ऐसा क्षेत्र है जो ज्ञान की अलग-अलग विधाओं को परस्पर जोड़ता है। जटिल कृत्रिम तंत्रों के विकास एवं समन्वय के लिये इसकी आवश्यकता होती है।
यदुवीर कृष्णदत्त चामराज वोडयार

यदुवीर कृष्णदत्त चामराज वोडयार (मूल नाम : यदुवीर गोपालराज अर्स ; जन २४ मार्च १९९२) मैसुरू राज्य के २७वें 'प्रमुख' हैं।
उग्रनारायण मिश्र "कनक"

उग्रनारायण मिश्र "कनक" मैथिली भाषा के रचनाकार हैं। कनक ने कहानी, कविता और निबंध जैसी विधाओं में रचनाकार्य किया है। मैथिली साहित्य मे इनका नाम प्रमुखता से लिया जाता है। वर्ष २०१३ में इन्हें "वैदेह" सम्मान से विभूषित किया गया।
महामलपुर

महामलपुर भारतीय राज्य उत्तर प्रदेश के मिर्जापुर जिले में स्थित एक गाँव है। यह गाँव मिर्जापुर सदर तहसील में आता है और यहाँ की कुल आबादी, वर्ष 2011 के जनगणना आँकड़ों के अनुसार 6114 हैं जिसमें 3106 पुरुषों की और 3008 स्त्रियों की जनसंख्या है; साक्षरता दर 69.59% और लिंगानुपात 668 है।
गाँव का पिनकोड है।
वैश्विक सेल फोन चार्जर

यह ऐसा चार्जर है जिससे सभी कंपनी के मोबाइल चार्ज किए जा सकते हैं। संयुक्त राष्ट्र दूरसंचार इकाई द्वारा वैश्विक स्तर पर एक ही प्रकार के मोबाइल चार्जर से संबद्ध प्रौद्योगिकी को मंजूरी दे दी गई है। नई प्रौद्योगिकी पर आधारित यह चार्जर कम बिजली खपत करेगा। इस चार्जर में माइक्रो यूएसबी प्लग का इस्तेमाल होगा, जो डिजिटल कैमरे में इस्तेमाल होने वाले प्लग के समान है। आईटीयू ने कहा है कि सभी मोबाइल फोन उपयोगकर्ता नए यूनिवर्सल चार्जिंग सोल्यूशन से लाभान्वित होंगे। भविष्य के सभी हैंडसेट में इस चार्जर का इस्तेमाल होगा।
राव गुजरमल सिंह

राव गुजरमल सिंह (1739-1750) राव नंदराम सिंह पुत्र थे तथा चंद्रवंशी अहीर शासक थे। राव गुजरमल के बड़े भाई राव बाल किशन 24 फरवरी 1739 को करनाल युद्ध में नादिर शाह के विरुद्ध लड़ते हुये वीरगति को प्राप्त हुए, उनके बाद राव गुजरमल राजा बने। राव बाल किशन कि वीरता और बहादुरी को देखते हुए नादिर शाह ने राव राज घराना को "राव बहादुर" का खिताब नवाजा। राव गुजरमल के समय पर अहीर परिवार की शक्ति चरम सीमा पर थी। उनकी जागीर में रेवाड़ी, झज्जर, दादरी, हांसी, हिसार, कनौद, व नारनौल आदि प्रमुख नगर शामिल थे। गुरावडा व गोकुल गढ़ के किले इसी काल की देन है। गोकुल सिक्का मुद्रा का प्रचालन इसी काल में किया गया। अपने पिता के नाम स्तूप व जलाशय का भी निर्माण गूजरमल ने करवाया था। उन्होने मेरठ के ब्रहनपुर व मोरना तथा रेवाड़ी में रामगढ़, जैतपुर व श्रीनगर गावों की स्थापना की थी।
फर्रूखनगर का बलोच राजा व हाथी सिंह का वंशज घसेरा का बहादुर सिंह दोनों राव गुजरमल के कातर शत्रु थे। बहादुर सिंह, भरतपुर के जाट राजा सूरजमल से अलग होकर स्वतंत्र शासन कर रहा था। तब राव गुजरमल ने सूरजमल के साथ मिलकर उसे मुहतोड़ जवाब दिया। गुजरमल का बहादुर सिंह के ससुर नीमराना के टोडरमल से भी मैत्रीपूर्ण सम्बंध था। सन 1750 मे, टोडरमल ने राव गूजरमल को बहादुर सिंह के कहने पर आमंत्रित किया ओर धोखे से उनका वध कर दिया।
द्वारिका प्रसाद सक्सेना

जीवन परिचय

डॉ सक्सेना का जन्म मथुरा में हुआ था। जब वे केवल ढाई वर्ष के थे तभी उनके पिता श्री रामस्वरूप सक्सेना का देहान्त हो गया। उनकी माँ कलावती सक्सेना ने गाँव के अत्यन्त कठिन परिस्थितियों में उन्हें पाला पोषा और बड़ा किया।

कृतियाँ

उन्होने लगभग २८ विशाल ग्रन्थों की रचना की है।
उनका जो काम अभी तक प्रकाशित हो सका है, उसमें 'प्रसाद दर्शन', 'आँसू-भाष्य', 'कामायनी भाष्य', 'प्रसाद का मुक्तक-काव्य', 'कामायनी में काव्य संस्कृति और दर्शन', 'प्रसाद के नाटकों में इतिहास, संस्कृति, धर्म, दर्शन और कला', हिन्दी के प्राचीन प्रतिनिधि कवि आदि प्रमुख इनकी रचनाएं हैं। 
। दूसरे लोग जब प्रसाद से 'बच' रहे थे, तब उन्होंने प्रसाद की रचनाओं से जूझने का काम किया। 
उनकी कुछ रचनाएँ भाषाविज्ञान, दर्शन एवं काव्यशास्त्र से सम्बन्धित हैं।
आईआरएनएसएस-१बी

आईआरएनएसएस-1बी एक भारतीय कृत्रिम उपग्रह है जो कि भारतीय क्षेत्रीय नौवहन उपग्रह प्रणाली (अंग्रेज़ी: Indian Regional Navigational Satellite System) अथवा इंडियन रीजनल नैविगेशन सैटेलाइट सिस्टम-आईआरएनएसएस के लिए छोड़े जाने वाले उपग्रहों की श्रंखला में दूसरा है।
इस उपग्रह का प्रक्षेपण 04 अप्रैल 2014 को सुबह सतीश धवन अंतरिक्ष केन्‍द्र, श्रीहरिकोटा से किया गया।
आईआरएनएसएस भारतीय अंतरिक्ष अनुसंधान संगठन (इसरो) द्वारा विकसित, एक क्षेत्रीय स्वायत्त उपग्रह नौवहन प्रणाली है जो पूर्णतया भारत सरकार के अधीन होगी। इसका उद्देश्य देश तथा देश की सीमा से 1500 किलोमीटर की दूरी तक के हिस्से में इसके उपयोगकर्ता को सटीक स्थिति की सूचना देना है।
ग्रंथ

ग्रंथ का अर्थ पुस्तक होता है। यह मुख्य रूप से धार्मिक और ऐतिहासिक पुस्तकों के लिए प्रयोग किया जाता है।
साधिका रंधावा

पूर्व जीवन

रंधावा सिख आर्मी पृष्ठभूमि से हैं। उनके पिता उन्हें एक अभियंता बनाना चाहते थे लेकिन उन्हें बॉलीवुड से प्रस्ताव आने लगे जिसके लिए उनके पिता ने उन्हें सहारा दिया। उनकी बहन जेसी रंधावा एक मॉडल हैं।
सेनेटरी नैपकिन

सेनेटरी नैपकिन या 'स्वच्छता पैड' (sanitary napkin, perineal pads या maternity pads) एक चपटी गद्दी होती है जिसे लड़कियों और महिला द्वारा मासिक धर्म के दौरान होने वाले रक्तस्राव के अवशोषण (सोखने) के लिए पहना जाता है। मासिक धर्म के अतिरिक्त इसे योनि की शल्य चिकित्सा के बाद स्वास्थ्य लाभ के समय, लोचिआ (जन्म देने के पश्चात जो खून बहता है), गर्भपात, या किसी भी अन्य की स्थिति में जहाँ योनि से होने वाले किसी भी प्रवाह को अवशोषित करना आवश्यक हो, के समय भी प्रयोग में लाया जाता है।
प्रतिसमान्तर (जीवरसायन)

जीवरसायन के सन्दर्भ में, दो जीवबहुलक परस्पर 'प्रतिसमान्तर' (antiparallel) कहलाते हैं यदि वे एक दूसरे के समान्तर हों किन्तु उनका एलाइनमेन्ट उल्टा हो। डीएनए डबल हेलिक्स के पूरक स्ट्रैण्ड इसका उदाहरण हैं जो परस्पर समान्तर किन्तु विपरीत दिशाओं में चलते हैं।
अज़रबैजान में कपास उत्पादन

मध्य एशिया के देश अज़रबैजान में कपास उत्पादन ऐतिहासिक रूप से उस देश की अर्थव्यवस्था के लिए बहुत महत्वपूर्ण रहा है। अज़रबैजान में होने वाली कुल कृषि आय का लगभग 25% कपास से आता है। देश में कपास मुख्य रूप से कैस्पियन सागर से पश्चिम में उगाया जाता है। इतिहासकारों को कपास उत्पादन के चिन्ह 5वीं और 6ठी शताब्दियों से ही मिलने लगते हैं। जब अज़रबैजान सोवियत संघ का हिस्सा था तो कपास अपने महत्व के लिए अज़रबैजान का "सफ़ेद सोना" कहलाती थी। सोवियत संघ के विघटन के बाद वनस्पति तेल और अनाज की भूमिका अर्थव्यवस्था में बढ़ने लगी और अज़ेरी कृषकों ने कपास की पैदावार घटानी आरम्भ कर दी।
विमानन सुरक्षा नेटवर्क

विमानन सुरक्षा नेटवर्क (ASN) (अंग्रेजी: विमानन सुरक्षा नेटवर्क), एक वेबसाइट है कि एयरलाइनों दुर्घटना इतिहास में दर्ज किया गया है। इस वेबसाइट के डेटाबेस में 8,700 से अधिक विमान दुर्घटनाएँ हैं। हर हफ्ते लगभग 50,000 आगंतुक इस वेबसाइट पर जाते हैं।

इतिहास

1996 में, हैरो रंटर ने "एविएशन सेफ्टी वेब पेज" वेबसाइट की स्थापना की। बाद में, फैबियन लुजान ने वेबसाइट का नाम बदलने के लिए हैरो रिपोर्टर को सलाह दी। इस सुझाव के अनुसार, वेबसाइट का नाम एविएशन सेफ्टी नेटवर्क है। वर्तमान में इस वेबसाइट पर कोई विज्ञापन प्रदर्शित नहीं किए गए हैं। यही कारण है कि यह पूरी तरह से मानव के दान से प्रेरित है। वर्ष 2006 में, इस वेबसाइट के 10 साल पूरे होने का जश्न मनाया जा रहा है। विमानन सुरक्षा नेटवर्क को कई एयरलाइनों द्वारा विश्वसनीय माना जाता है।

लक्ष्य

विमानन सुरक्षा नेटवर्क का उद्देश्य सभी एयरलाइन दुर्घटनाओं और सुरक्षा मुद्दों पर सटीक, अद्यतित जानकारी प्रदान करना है। इस वेबसाइट में दुर्घटनाओं और सुरक्षा के साथ-साथ दुर्घटनाओं की कई छवियों के बारे में बहुत सारी जानकारी है।
डब्ल्यूडब्ल्यूई टैग टीम चैंपियनशिप

इतिहास

कर्ट एंगल और क्रिस बेनोइट इसके प्रथम विजेता थे। सन 2009 में, रेसलमेनिया 25 पर इस प्रतियोगिता और वर्ल्ड टैग टीम प्रतियोगिता का एकीकरण कर दिया गया।

धारण-काल

वर्तमान मे इस प्रतियोगिता के विजेता द न्यू डे हैं।
बृज मोहन कौल

बृज मोहन कौल भारतीय सेना में लेफ्टिनेंट जनरल और जनरल स्टाफ प्रमुख थे। उन्होंने १९६२ के भारत-चीन युद्ध के बाद सेना से त्याग पत्र दे दिया।
मित्र वरुण

साहित्य

वैदिक साहित्य में मित्रावरुण को पुरुषों में भ्रातृसदृश स्नेह का प्रतीक दिखाया गया है। मित्र का शाब्दिक अर्थ ही दोस्त होता है। ये अंतरंग मित्रता या दोस्ती के प्रतीक हैं। इन्हें एक शार्क मत्स्य पर सवार दिखाया जाता है और इनके हाथों में त्रिशूल, पाश, शंख और पानी के बर्तन दिखाये जाते हैं। कई स्थानों पर इन्हें सात हंसों द्वारा खींचे गये स्वर्ण रथ पर साथ-साथ आरूढ भी दिखाया जाता है। प्राचीन ब्राह्मण ग्रंथों के अनुसार इन्हें चंद्रमा के दो रूपों या कलाओं के रूप में दिखाया जाता है, बढ़ता चंद्रमा वरुण एवं घटता चंद्रमा मित्र का प्रतीक दिखाया जाता है। इसी रात्रि में मित्र अपने बीज को वरुण में स्थापित करते हैं। इसी प्रकार वरुण मित्र में अपने बीज की स्थापना पूर्णिमा की रात्रि को करते हैं।
भागवत पुराण के अनुसार वरुण और मित्र को अदिति की क्रमशः नौंवीं तथा दसवीं संतान बताया गया है। इन दोनों की संतानें भी अयोनि मैथुन यानि असामान्य मैथुन के परिणामस्वरूप हुई बतायी गयी हैं। उदाहरणार्थ वरुण के दीमक की बांबी (वल्मीक) पर वीर्यपात स्वरूप ऋषि वाल्मीकि की उत्पत्ति हुई। जब मित्र एवं वरुण के वीर्य अप्सरा उर्वशी की उपस्थिति में एक घड़े में गिये तब ऋषि अगस्त्य एवं वशिष्ठ की उत्पत्ति हुई। इसी प्रकार वरुण की एक उत्पत्ति थी - वारुणी, अर्थात मधु और मद्य की देवी। मित्र की संतान उत्सर्ग, अरिष्ट एवं पिप्पल हुए जिनका गोबर, बेर वृक्ष एवं बरगद वृक्ष पर शासन रहता है। महाभारत के अनुसा मित्र, याणि इंद्र के भ्राता अर्जुन के जन्म के समय आकाश में उपस्थित थे। क्योंकि मित्र एवं वरुण आकाश एवं पृथ्वी पर अपने सागर के जलस्वरूप छाये रहते हैं, इन दोनों देवताओं की पूजा अर्चना ज्येष्ठ माह में अच्छी वर्षा की कामना से की जाती है। मित्र -वरुण की संयुक्त रूप से प्रतिपदा एवं पूर्णिमा के दिन अर्चना की जाती है, जबकि मित्र की अकेले शुक्ल पक्ष सप्तमी एवं वरुण की कृष्ण पक्ष सप्तमी को अर्चना की जाती है।

शब्दार्थ

वेदों के पारंपरित शब्दकोश निरुक्त-निघंटु में मित्रावरुणौ में से मित्र-वरुण दोनों को वायु कहा गया है। मित्र को प्राणरक्षा के अर्थ में और वरुण को जलभंडार और वृष्टिकारक के अर्थ में (निरुक्त ५.३)। ऋग्वेद के ब्राह्मण-ग्रंथ ऐतरेय के अनुसार मित्र रात है और वरुण दिन (ऐतरेय ब्राह्मण ४.१०)।

जल के निर्माता के रूप में इनका वेदों में वर्णन है। उदारण के लिए, ऋग्वेद १.२.७ का पाठ है -
मित्रं हुवे पूतदक्षं वरुणं च रिशादसम। धियं घृताचीं साधन्ता। ।
अर्थात् (पूतदक्षं मित्रम्) पवित्र करने में दक्ष मित्र (रिशादशं वरुणं च) और ख़राब करने वाले वरुण को भी मैं ग्रहण करूँ, (घृताचीं धियं साधन्ता) चे दोनों पानी का निर्माण या प्रमाण करते हैं।
और ऋग्वेद में ७.३३.११ में आया है कि
उतासि मैत्रावरुणो वशिष्ठोर्वश्या ब्रह्मन्मनसो अधिजातः। द्रप्सं स्कन्नं ब्रह्मणा दैव्येन विश्वेदेवाः पुष्करे त्वादद्रन्त। ।
अर्थात् (वसिष्ठ उत मैत्रावरुणः असि) हे वासकतम जल, तू मित्र-वरुण का है या उनसे बना है, (ब्रह्मन् उर्वश्याः मनसः अधिजातः) अन्नदाता! तू विद्युत के सामर्थ्य से उत्पन्न हुआ है (द्रप्सं स्कन्नं त्वा) जल के रूप में परिणत, तुझको विद्वानों के अन्न हेतु सूर्यकिरणें अंतरिक्ष में धारण करती हैं।
चश्मे बद्दूर (२०१३ फ़िल्म)

विकास

चश्मे बद्दूर की रीमेक पर विकास 2006 में शुरू हुआ, ओनिर शुरू में फिल्म से जुड़े थे। डेविड धवन को बाद में फिल्म का निर्देशन करने की घोषणा की गई, और 1981 की फिल्म के निर्देशक साईं परांजपे स्क्रिप्ट लिख रहे थे। धवन ने टिप्पणी की कि रीमेक के लिए कुछ बदलाव होंगे, जैसे कि कहानी आधुनिक दिन से अपडेट हो रही है और रीमेक 1981 की फिल्म की तुलना में बड़ा बजट है।
2011 में सिद्धार्थ नारायण को जोमो के रूप में चित्रित किया गया था, धवन ने कहा कि 2010 में रवि वासवानी की मृत्यु के कारण भूमिका निभाना मुश्किल था और वह किसी ऐसे व्यक्ति को कास्ट करना चाहते थे जो "अपने हिस्से का न्याय कर सके"। दिव्येंदु शर्मा को बाद में ओमी प्रदर्शन करने की घोषणा की गई थी।
2012 में मॉरीशस में फिल्मांकन हुआ, जिसमें अली ज़फ़र अयाज़ खान के साथ लड़ाई के दौरान घायल हो गए।

भारत

खासतौर पर उत्तर भारत में मल्टीप्लेक्स में चश्मे बद्दूर की शुरुआत अच्छी रही जहां इसने अपने पहले दिन ₹47.5 मिलियन (US$6,93,500) का कलेक्शन किया। यह दूसरे दिन सकारात्मक रूप से बढ़ा और ₹57.5 मिलियन (US$8,39,500) के नेट के आसपास रहा। इस फिल्म ने अपने पहले सप्ताहांत में लगभग ₹183 मिलियन (US$2.67 मिलियन) के बहुत अच्छे आंकड़े प्राप्त किए। चश्मे बद्दूर ने अपने पहले सप्ताह में लगभग ₹158 मिलियन (US$2.31 मिलियन) के वितरक शेयर के साथ ₹300 मिलियन (US$4.38 मिलियन) कमाए। फिल्म ने दो हफ्तों में ₹390 मिलियन (US$5.69 मिलियन) की कमाई की और भारत में लगभग 420 मिलियन (US $ 6.1 मिलियन) पर समाप्त हुई और इसे बॉक्स ऑफिस पर हिट घोषित किया गया।

प्रवासी

फिल्म ने विदेशी बाजारों से ₹45 मिलियन (US$6,57,000) एकत्र किए, अपने शुरुआती सप्ताह में इसने पाकिस्तान और यूएई बाजारों में अच्छा प्रदर्शन किया। फिल्म ने विदेशी बाजारों से ₹80 मिलियन (US$1.17 मिलियन) एकत्र किए।
हाईपेशिया

जीवन

गणितज्ञ और दार्शनिक अलेक्जेंड्रिया की हाइपियासिया गणितज्ञ थियोन ऑफ अलेक्जेंड्रिया(c. 335–c. 405) की एकमात्र बेटी थी। उसके जन्म के बारे में अभी भी बहस चल रही है, फिर भी एक संभाव्य मॉडल का प्रस्ताव किया गया है, 355 को सबसे संभावित वर्ष (संभावना का लगभग 14.5%) के रूप में और अधिक सामान्य रूप से - 350 और 360 के बीच का अंतराल लगभग 90% संभावना के साथ। वह एथेंस में शिक्षित हुई थी लगभग 400 में वह अलेक्जेंड्रिया में निओप्लाटोनिस्ट स्कूल की प्रमुख बनी, जहां उस ने प्लेटो और अरस्तू का ज्ञान पैगनों, ईसाई और विदेशियों सहित छात्रों को प्रदान किया।
मध्यपुर

यह नगर काठमाण्डौ घाटी मे काठमाण्डौ व भक्तपुर शहर के बिच अवस्थित है, यह भि एतिहासीक नगर है, याँहा लगने वाले जात्रा (मेला) पुरे नेपाल मे प्रशिद्ध है। उच्चमाध्यामीक शिक्षा परिषद, सार्क क्षयरोग केन्द्र, इवामुरा अस्पताल सानोठिमी क्याम्पस मध्यपुर थिमी के उल्लेख निधी है।
चिट्ठाजगत

इतिहास

ब्लॉगोस्फीयर शब्द १० सितम्बर १९९९ को enBrad L. Graham, द्वारा एक मजाक It was re-coined in 2002 by William Quick, प्रतिपादित किया गया था तथा warblog समुदाय के द्वारा तत्काल ग्रहण एवं प्रचारित कर दिया गया। यह शब्द पुराने शब्द लोगोस्फीयर (यूनानी शब्द लोगोज अर्थात शब्द, तथा स्फीयर, अर्थात दुनिया), यानि कि "शब्दों की दुनिया") से मिलता-जुलता है।
इस शब्द मजाकिया होने के बावजूद, सीऍनऍन, बीबीसी तथा नेशनल पब्लिक रेडियो के प्रोग्राम enMorning Edition, enDay To Day, तथा enAll Things Considered ने इसे जनता की राय के बारे में चर्चा करने के लिये कई बार प्रयोग किया। A number of media outlets in recent years have started treating the blogosphere as a gauge of public opinion, and it has been cited in both academic and non-academic work as evidence of rising or falling resistance to globalization, voter fatigue, and many other phenomena, and also in reference to identifying influential bloggers and "familiar strangers" in the blogosphere.
हिन्दी में ब्लॉगोस्फीयर के लिये चिट्ठाजगत शब्द प्रचलित है। यह शब्द चिट्ठा (अर्थात ब्लॉग) और जगत (अर्थात दुनिया) का पोर्टमॅण्टू है, यानि कि ब्लॉगों की दुनिया।

ट्रैकिंग

टैक्नोराती, ब्लॉगपल्स, टेलरैंक तथा ब्लॉगस्कोप चिट्ठाकारों के मध्य परस्पर संवाद को ट्रैक करती हैं। चिट्ठाकारों द्वारा चर्चा किये जा रहे विषयों के लिये जो हाइपरलिंक मार्कर का काम कर रहे हों, उनका प्रयोग करके ये साइटें एक चिट्ठे से दूसरे चिट्ठे पर चल रहे संवाद को ट्रैक करती हैं। इसका एक उदाहरण हिन्दी चिट्ठाकारों द्वारा टैक्नोराती के प्रयोग से अनुगूँज का आयोजन है। 
These also can help information researchers study how fast a meme spreads through the blogosphere, to determine which sites are the most important for gaining early recognition. Sites also exist to track specific blogospheres, such as those related by a certain genre, culture, subject matter or geopolitical location.
१३०१ ईसा पूर्व

१३०१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १३०१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
रेडियल नक्शे

रेडियल नक्शे आंकड़ों को वृक्षाकार विन्यास में सहेजने की संरचना का एक प्रकार हैं जिनमें केन्द्र से बाहर की ओर फैलते हुये क्रम में सूचनाओं को व्यवस्थित किया जाता है।
बारह निदान

अविद्या, संस्कार, विज्ञान, नामरूप, स्पर्श, वेदना, तृष्णा, उपादान, भव, जाति, जरा-मरण-शोक-परिदेव-दुःख-दौरमनस्य-उपायास .
रचनाकार

रचनाकार का अर्थ है रचनात्मक कार्य सम्पन करनेवाला।

उदाहरण

अशोकजी इस नाटक के रचनाकार हैं।
पदस्थ

पदस्थ शब्द का प्रयोग राजनीति अथवा किसी अन्य सरकारी / गैर सरकारी विभाग या संस्था में कार्य कर रहे उस व्यक्ति के लिए किया जाता है जो सम्बंधित पद पर उस समय कार्यरत हो। यह पद सामान्यतः चुनावों के संबंध में काम में लिया जाता है, जिसमें पदस्थ और अपदस्थ के मध्य मुकाबला होता है। उदाहरण के लिए अमेरिका में २०१२ के राष्ट्रपति चुनाव में बराक ओबामा पदस्थ थे।
ड्रुपल

Drupal (pron. / dru ː / pəl) एक स्वतंत्र और खुला स्रोत सामग्री प्रबंधन (सीएमएफ) ढांचा PHP में लिखा है और GNU जनरल पब्लिक लाइसेंस के तहत वितरित की है [3] [4] [5] यह एक के रूप में प्रयोग किया जाता है वापससभी वेबसाइटों की दुनिया भर में कम से कम 2.1% के लिए अंत प्रणाली [6] [7] निजी ब्लॉग से कॉर्पोरेट, राजनैतिक और whitehouse.gov और data.gov.uk. [8] सहित सरकारी साइटों को लेकर यह भी ज्ञान प्रबंधन के लिए प्रयोग किया जाता हैऔर व्यापार सहयोग.
मानक रिहाई Drupal, Drupal कोर के रूप में जाना जाता है, के बुनियादी सामग्री प्रबंधन प्रणाली के लिए आम सुविधाओं में शामिल है। ये उपयोगकर्ता खाते पंजीकरण और रखरखाव, मेनू प्रबंधन, आरएसएस फ़ीड, पेज लेआउट अनुकूलन और सिस्टम प्रशासन में शामिल हैं। Drupal क्रोड़ अधिष्ठापन एक brochureware वेबसाइट, एक एकल या बहु उपयोगकर्ता ब्लॉग, एक इंटरनेट फोरम, या एक समुदाय उपयोगकर्ता सामग्री उत्पन्न के लिए प्रदान की वेबसाइट के रूप में इस्तेमाल किया जा सकता है।
दिसंबर 2012 के रूप में, वहाँ 19,600 से अधिक [9] स्वतंत्र समुदाय द्वारा योगदान addons, contrib मॉड्यूल के रूप में जाना जाता है, के लिए बदल और Drupal कोर क्षमताओं का विस्तार और नई सुविधाओं को जोड़ने या Drupal व्यवहार और उपस्थिति को अनुकूलित करने के लिए उपलब्ध हैं इस वजह से प्लग तानाना और मॉड्यूलर डिजाइन, Drupal एक सामग्री प्रबंधन ढांचे के रूप में वर्णित है [4]. [10] Drupal भी एक वेब आवेदन ढांचे के रूप में वर्णित है, क्योंकि यह आम तौर पर स्वीकार किए जाते हैं ऐसे चौखटे के लिए सुविधा की आवश्यकताओं को पूरा करती है।
अल-खोबर

अल-खोबर व्यापार की दृष्टि से सऊदी अरब का एक प्रमुख नगर है। यहाँ कुछ भारतीय संस्थाओं के कार्यालय मौजूद हैं जिनमें न्यू इंडिया एश्योरेंस कंपनी लिमिटेड भी शामिल है।